# Aku Ankka (lehti)

### Wikipedia

Aku Ankan joulunumero vuodelta 2004
Ilmestyneitä lehtiä vuosien varrelta

Aku Ankka (mainitaan myös nimellä "Akkeri" tai "Akkari", ISSN 0355-2101) on Sanoma Magazines Finlandin B5-koossa Suomessa julkaisema viikoittainen sarjakuvalehti, joka sisältää sarjakuvia Disneyn eläinmaailmasta. Lehden päähenkilö on Aku Ankka.

Lehden näytenumero ilmestyi 5. joulukuuta 1951 ja sitä myytiin 34 017 kappaletta.[1] Vuoteen 1956 asti lehti ilmestyi kerran kuukaudessa, ja vuodesta 1956 marraskuuhun 1960 kaksi kertaa kuukaudessa. Nykyään se ilmestyy kerran viikossa keskiviikkoisin. Helmikuussa 2005 lehteä oli ilmestynyt yli 2 500 numeroa.

Aku Ankka saavutti parhaimmillaan vuonna 1975 levikin 317 570, joka oli kaikista lehdistä Suomen suurimpia ja sarjakuvalehdissä omassa kastissaan.[1] Tälläkin hetkellä Aku Ankan levikki on yli 300 000 (joulukuu 2005) ja se on Suomen suurin viikkojulkaisu, jota viikoittain lukee yli miljoona ihmistä. Väkilukuun suhteutettuna missään päin maailmaa ei lueta Disney-sarjakuvia yhtä paljon kuin Suomessa. Aku Ankasta on kasvanut eräänlainen kansallinen instituutio huolimatta siitä, että sarjat ovat käytännössä kokonaan ulkomaista tuotantoa. Erityisesti lehdessä käytetty rikas suomen kieli on saanut kiitosta ja se sai vuonna 2001 Helsingin Yliopiston suomen kielen laitoksen vuosittain jakaman Kielihelmi-palkinnon.[2] Lehti onkin muokannut koko olemassaoloaikansa nuorison kielenkäyttöä - KÄÄK.

Alkuaikoina lehden rungon muodostivat Carl Barksin sarjat. Myöhemmin, Carl Barksin jäätyä eläkkeelle, nuoremmat piirtäjät ovat keränneet ihailijoita. Nykyään suosituimpia yhä Aku Ankkaan piirtävistä ja käsikirjoittavista taiteilijoista on amerikkalainen Don Rosa.

Aku Ankassa julkaistavat sarjakuvat valitaan Helsingin Munkkivuoressa sijaitsevassa Aku Ankan toimituksessa. Toimitus valitsee tarinat tanskalaisen Egmont-kustantamon laajasta Disney-tuotannosta. Toimituksen lisäksi lehden palveluksessa on joukko freelancer-toimittajia, jotka muun muassa tekevät suuren osan Aku Ankan käännöstyöstä.

Lehdestä löytyy myös hollantilaisia ja amerikkalaisia sarjoja. Lehdessä julkaistaan myös Comic Strip Department -yhtiön sanomalehtisarjoja, jotka ovat usein yksisivuisia. Sarjakuvien lisäksi Aku Ankassa on Toimituksen oma nurkka -palsta, jossa julkaistaan mm. piirtäjäesittelyjä ja pieniä sarjakuva-arvosteluja sekä vastauksia lukijoiden lähettämiin kysymyksiin. Lehden liitteenä on julkaistu julisteita, tarroja jne.

Vuosina 1977 ja 1979 lehdestä aiheutui pieni sisäpoliittinen myrsky. Ulkomailla uutisoitiin, että Aku Ankka olisi ollut kielletty Suomessa, koska sen päähenkilö ei käyttänyt housuja. Kyse oli Helsingin ja Kemin kaupungin säästötoimista, jotka väärin ymmärrettynä saivat aikaan kyseisen urbaanin legendan. [3]

## [muokkaa] Päätoimittajat

- 1951–1968: Sirkka Ruotsalainen
- 1968–1978: Alli Peltonen
- 1978–1988: Kirsti Toppari
- 1988– Markku Kivekäs
- 2003– Jukka Heiskanen (vastaava päätoimittaja)

## [muokkaa] Katso myös

- Aku Ankan taskukirja
- Roope-setä
- The Walt Disney Company
- Luettelo Aku Ankan nimiväännöksistä

## [muokkaa] Lähteet

1. ↑ 1,0 1,1 Maailman hauskin kuvasarjalehti: Aku Ankka -lehti 50 vuotta, Helsinki Media, 2001
2. ↑ Helsingin yliopiston suomen kielen laitos, luettu 17.11.2006.
3. ↑ Urban Legens Reference Pages (englanniksi), luettu 17.11.2006.

## [muokkaa] Aiheesta muualla

Wikisitaateissa on kokoelma Aku Ankka -sitaatteja.

- Lehden kotisivut
  - Tietoa lehden historiasta
- Inducksin listaus Aku Ankka -lehdistä
- Tietolaari, jossa on myös Ankkojen sukupuu ja Ankkalinnan kartta

Haettu osoitteesta http://fi.wikipedia.org../../../a/k/u/Aku_Ankka_%28lehti%29_6194.html

Luokat: Sarjakuvalehdet | Disneyn sarjakuvakirjat ja -lehdet | SanomaWSOY

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français